মুহাম্মদ দাউদ খান
১৯৭৩ সালের ১৭ জুলাই দাউদ খান একটি অভ্যুত্থানের মাধ্যমে জহির শাহকে উৎখাত করেন। তিনি আফগানিস্তানকে প্রজাতন্ত্র ঘোষণা করেন এবং রাষ্ট্রপতি হন। জহির শাহর সংবিধানে উল্লেখিত নির্বাচিত সদস্যদের বদলে মনোনীত লয়া জিরগার ব্যবস্থা করা হয়। ১৯৭৭ সালের ফেব্রুয়ারি মাসে নতুন প্রণীত হয়েছিল তবে তা রাজনৈতিকভাবে সফল হয়নি।
মুহাম্মদ দাউদ খান
১৯৭৭ সালে প্রণীত সংবিধানে বেশ কিছু নতুন অনুচ্ছেদ যুক্ত করা হয় এবং পূর্বের অনুচ্ছেদ সংশোধন করা হয়। ১৯৭৮ সালে পিডিপিএর সাথে তার সম্পর্কে ফাটল দেখা দেয়। তার বিভিন্ন পদক্ষেপের কারণে মস্কো তার প্রতি অসন্তুষ্ট হয়। সোভিয়েতদের আশঙ্কা ছিল যে আফগানিস্তান পশ্চিমা বিশ্বের সাথে এবং বিশেষত যুক্তরাষ্ট্রের সাথে ঘনিষ্ঠতা স্থাপন করবে। দাউদ খান সোভিয়েত ইউনিয়নের উপর নির্ভ‌রশীলতা হ্রাস করতে চেয়েছিলেন। তিনি এই উদ্দেশ্যে সহায়তার জন্য মিশর, ভারত, সৌদি আরব ও ইরান সফর করেন।